Oficiālais Vēstnesis L 221 , 04/09/2003 Lpp. 0017 - 0041



Komisijas Lēmums (2003. gada 20. augusts), ar ko dalībvalstīm saskaņā ar Direktīvu 94/55/EK atļauj pieņemt dažus izņēmumus attiecībā uz bīstamo kravu pārvadāšanu pa autoceļiem (izziņots ar dokumenta numuru C(2003) 3027) (Dokuments attiecas uz EEZ) (2003/635/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīva 94/55/EK (1994. gada 21. novembris) par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem [1], kurā grozījumi izdarīti ar Eiropas Parlamenta un Padomes Direktīvu 2000/61/EK [2], un jo īpaši tās 6. panta 9. punktu, ņemot vērā no attiecīgajām dalībvalstīm saņemto paziņojumu, tā kā: (1) Saskaņā ar Direktīvu 94/55/EK dalībvalstis var pieņemt noteikumus, kas nav tik stingri kā minētās direktīvas pielikumā paredzētie, tikai attiecībā uz dažu bīstamo kravu pārvadāšanu nelielos daudzumos to teritorijā, izņemot vielas, kam ir vidējs vai augsts radioaktivitātes līmenis. (2) Saskaņā ar Direktīvu 94/55/EK dalībvalstis var pieņemt noteikumus, kas atšķiras no minētās direktīvas pielikumā iekļautajiem, attiecībā uz vietējiem pārvadājumiem tikai to teritorijā. (3) Vairākas dalībvalstis darījušas zināmu Komisijai vēlmi pieņemt šādus noteikumus. Komisija pārskatīja minētos noteikumus un secināja, ka būtiskie nosacījumi ir ievēroti. Tādēļ ir lietderīgi atļaut minēto noteikumu pieņemšanu. (4) šajā direktīvā paredzētie pasākumi ir saskaņā ar atzinumu, ko sniegusi saskaņā ar Direktīvas 94/55/EK 9. pantu izveidotā Bīstamo kravu pārvadājumu komiteja, IR PIEŅĒMUSI ŠO LĒMUMU. 1. pants Šā lēmuma I pielikumā uzskaitītajām dalībvalstīm attiecībā uz dažu bīstamo kravu pārvadāšanu mazos daudzumos pa autoceļiem to teritorijā atļauj pieņemt minētajā pielikumā ietvertos noteikumus. Minētos noteikumus piemēro bez diskriminācijas. 2. pants Šā lēmuma II pielikumā uzskaitītajām dalībvalstīm attiecībā uz vietējiem pārvadājumiem tikai to teritorijā atļauj pieņemt minētajā pielikumā ietvertos noteikumus. Minētos noteikumus piemēro bez diskriminācijas. 3. pants Šis lēmums ir adresēts dalībvalstīm. Briselē, 2003. gada 20. augustā Komisijas vārdā -- priekšsēdētāja vietniece Loyola De Palacio [1] OV L 319, 12.12.1994., 7. lpp. [2] OV L 279, 1.11.2000., 40. lpp. -------------------------------------------------- I PIELIKUMS IZŅĒMUMI DALĪBVALSTĪM ATTIECĪBĀ UZ MAZIEM DAŽU BĪSTAMO KRAVU DAUDZUMIEM BEĻĢIJA RO-SQ 1.1 Objekts: 1. klase. Mazi daudzumi. Atsauce uz direktīvas pielikumu: 1.1.3.6. Direktīvas pielikuma saturs: kalnrūpniecības sprāgstvielu daudzums, ko var pārvadāt ar parastu transportlīdzekli, saskaņā ar 1.1.3.6. papildu numuru ierobežots līdz 20 kg. Atsauce uz valsts tiesību aktu: Karaļa 1958. gada 23. septembra Dekrēts par sprāgstvielām, kas grozīts ar Karaļa 2000. gada 14. maija Dekrētu. Valsts tiesību akta saturs: 111. pants. Uzņēmējiem, kuru noliktavas atrodas tālu no piegādes vietām, var atļaut pārvadāt ne vairāk kā 25 kg dinamīta vai jaudīgu sprāgstvielu un 300 detonatoru ar parastajiem mehāniskajiem transportlīdzekļiem, ievērojot nosacījumus, kurus katrā gadījumā atsevišķi nosaka par sprāgstvielām atbildīgais dienests. RO-SQ 1.2 Objekts: Tādu neiztīrītu tukšu konteineru pārvadājumi, kuros bijuši dažādu klašu produkti. Atsauce uz direktīvas pielikumu: 5.4.1.1.6. Atsauce uz valsts tiesību aktu: Izņēmums 6-97. Valsts tiesību akta saturs: norāde pārvadājuma dokumentā "neiztīrīti tukši iepakojumi, kuros bijuši dažādu klašu produkti". Piezīmes: Izņēmumu reģistrējusi Eiropas Komisija ar 21. numuru (saskaņā ar 6. panta 10. punktu). DĀNIJA RO-SQ 2.1 Objekts: Tādu iepakojumu autopārvadājumi, kuros ir bīstamu vielu atkritumi vai atliekas un kuri savākti no mājsaimniecībām un laboratorijām, lai tos apglabātu. Atsauce uz direktīvas pielikumu: 2.1.2. un 4.1.10. Direktīvas pielikuma saturs: Klasifikācijas principi. Noteikumi par jaukta tipa iepakošanu. Atsauce uz valsts tiesību aktu: Bekendtgørelse Nr. 729 af 15. august 2001 om vejtransport af farligt gods § 4, stk. 3. Valsts tiesību akta saturs: Iekšējos iepakojumus, kuros ir ķīmisku vielu atkritumi vai atliekas un kuri savākti no mājsaimniecībām vai laboratorijām, var iepakot kopā konkrētos ANO apstiprinātos iepakojumos. Katra iekšējā iepakojuma saturs nedrīkst pārsniegt 5 kg vai 5 litrus. Visam saturam kopā, kas iepakots vienā ārējā iepakojumā, var piešķirt vienu ANO numuru. Piezīmes: Ja atkritumi vai atlieku daudzumi savākti no mājsaimniecībām vai laboratorijām, precīza klasifikācija nav iespējama. Iepakojumi pārdoti mazumtirdzniecībā un kā tādi ir iekšējie iepakojumi. Lai šādus iepakojumus varētu nosūtīt apglabāšanai specializētos uzņēmumos, jaukta tipa iepakošanu pieļauj ar īpaši nespecializētiem nosacījumiem. Jāpieļauj nespecificēta klasifikācija, jo bieži iepakojumu oriģinālo etiķešu nav vai tās nav salasāmas. RO-SQ 2.2 Objekts: Sprāgstvielu iepakojumu un detonatoru iepakojumu autopārvadājumi ar vienu un to pašu transportlīdzekli. Atsauce uz direktīvas pielikumu: 7.5.2.2. Direktīvas pielikuma saturs: Noteikumi par jaukta tipa iepakošanu. Atsauce uz valsts tiesību aktu: Bekendtgørelse Nr. 729 af 15. august 2001 om vejtransport af farligt gods § 4, stk. 1. Valsts tiesību akta saturs: Saskaņā ar § 4, stk. 1, veicot bīstamo kravu autopārvadājumus, jāievēro ADR noteikumi. Piezīmes: Pārvadājot sprāgstvielas no glabāšanas vietas uz izmantošanas vietu un atpakaļ, ir praktiska vajadzība šīs preces iepakot kopā ar detonatoriem vienā un tajā pašā transportlīdzeklī. Ja Dānijas tiesību akti par bīstamo kravu pārvadājumiem tiks grozīti, Dānijas iestādes šādus pārvadājumus atļaus ar šādiem nosacījumiem: 1. Pārvadā ne vairāk kā 25 kg D grupas sprāgstvielu. 2. Pārvadā ne vairāk kā 200 B grupas detonatoru. 3. Detonatori un sprāgstvielas jāiepako atsevišķi ANO sertificētā iepakojumā saskaņā ar noteikumiem Direktīvā 2000/61/EK, ar ko groza Direktīvu 94/55/EK. 4. Attālumam starp iepakojumiem, kuros ir detonatori, un iepakojumiem, kuros ir sprāgstvielas, jābūt vismaz vienam metram. Šādam attālumam jāsaglabājas pat pēc pēkšņas bremzēšanas. Iepakojumi, kuros ir sprāgstvielas, un iepakojumi, kuros ir detonatori, jānovieto tā, lai tos varētu cik iespējams ātri izkraut no transportlīdzekļa. 5. Jāievēro visi pārējie noteikumi par bīstamo kravu autopārvadājumiem. VĀCIJA RO-SQ 3.1 Objekts: Vieglo automobiļu daļu, kas klasificētas 1.4G grupā, un dažu bīstamo kravu jaukta tipa iepakošana un iekļaušana jaukta sastāva kravā(n4). Atsauce uz direktīvas pielikumu: 4.1.10. un 7.5.2.1. ADR. Direktīvas pielikuma saturs: Noteikumi par jaukta tipa iepakošanu un iekļaušanu jaukta sastāva kravā. Atsauce uz valsts tiesību aktu: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), bisherige Ausnahme Nr. 45 (Tiesību akti par atbrīvojumiem no noteikumiem par bīstamo kravu pārvadājumiem, bijušais 45. atbrīvojums). Valsts tiesību akta saturs: ANO 0431 un ANO 0503 var iekļaut vienā kravā ar dažām bīstamām precēm (ražojumi, kas saistīti ar vieglo automobiļu ražošanu) konkrētos daudzumos, kuri uzskaitīti attiecīgajā atbrīvojumā. Nedrīkst pārsniegt daudzumu 1000 (salīdzināms ar 1.1.3.6.4.). Piezīmes: Atkarībā no vietējā pieprasījuma jāparedz atbrīvojums, lai nodrošinātu ātru vieglo automobiļu rezerves daļu piegādi. Tā kā šie ražojumi ir ļoti dažādi, to glabāšana vietējās remontdarbnīcās nav plaši izplatīta. RO-SQ 3.2 Objekts: Atbrīvojums no prasības pēc pārvadājuma dokumenta un nosūtītāja deklarācijas par konkrētiem 1.1.3.6. punktā definētiem bīstamo kravu daudzumiem (n1). Atsauce uz direktīvas pielikumu: 5.4.1.1.1. un 5.4.1.1.6. Direktīvas pielikuma saturs: Pārvadājuma dokumenta saturs. Atsauce uz valsts tiesību aktu: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Tiesību akti par atbrīvojumiem no noteikumiem par bīstamo kravu pārvadāšanu, 55. atbrīvojums). Valsts tiesību akta saturs: Visām klasēm, izņemot 7. klasi, pārvadājuma dokuments nav vajadzīgs, ja pārvadāto kravu daudzums nepārsniedz 1.1.3.6. punktā norādītos daudzumus. Piezīmes: Informāciju, kas sniegta uz iepakojumu marķējuma un etiķetēm uzskata par pietiekamu iekšzemes pārvadājumiem, jo pārvadājuma dokuments ne vienmēr ir piemērots attiecībā uz vietējo piegādi. Izņēmumu reģistrējusi Eiropas Komisija ar 22. numuru (saskaņā ar 6. panta 10. punktu). RO-SQ 3.3 Objekts: Mazu daudzumu pārvadājumi, nevedot līdzi ugunsdzēšamo aparātu (n3). Atsauce uz direktīvas pielikumu: 8.1.4.1.(a). Direktīvas pielikuma saturs: Ugunsdzēšanas aprīkojums transporta vienībām. Atsauce uz valsts tiesību aktu: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 85 (Tiesību akti par atbrīvojumiem no noteikumiem par bīstamo kravu pārvadāšanu, 85. atbrīvojums). Valsts tiesību akta saturs: Ja 1.1.3.6. punktā noteiktie daudzumi nav pārsniegti, nav jāved līdzi ugunsdzēšamais aparāts. Piezīmes: Pieredze liecina, ka šāda veida pārvadājumos netiek samazināta drošība. Izņēmumu reģistrējusi Eiropas Komisija ar 63. numuru (saskaņā ar 6. panta 10. punktu). FRANCIJA RO-SQ 6.1 Objekts: Pārnēsājamā un mobilā gamma radiogrāfijas aprīkojuma pārvadājumi (18). Atsauce uz direktīvas pielikumu: A un B pielikums. Direktīvas pielikuma saturs: Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamo kravu autopārvadājumiem, "ADR Dekrēts") — 28. pants. Valsts tiesību akta saturs: Tiek pieļauts izņēmums, ka gamma radiogrāfijas aprīkojumu īpašos transportlīdzekļos var pārvadāt lietotāji, tomēr ievērojot īpašus noteikumus. RO-SQ 6.2 Objekts: Tādu atkritumu pārvadājumi, kas rodas aprūpes nozarē un kas var radīt infekcijas draudus, un ko uzskata par anatomiskām daļām, uz kurām attiecas ANO 3291 un kuru masa nepārsniedz 15 kg. Atsauce uz direktīvas pielikumu: A un B pielikums. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamo kravu autopārvadājumiem, "ADR Dekrēts") — 12. pants. Valsts tiesību akta saturs: Atbrīvojums no ADR prasībām par tādu atkritumu pārvadājumiem, kas rodas aprūpes nozarē un kas var radīt infekcijas draudus, un ko uzskata par anatomiskām daļām, uz kurām attiecas ANO 3291 un kuru masa nepārsniedz 15 kg. RO-SQ 6.3 Objekts: Bīstamu vielu pārvadājumi sabiedriskajos pasažieru transportlīdzekļos (18). Atsauce uz direktīvas pielikumu: 8.3.1. Direktīvas pielikuma saturs: Pasažieru un bīstamu vielu pārvadājumi. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamo kravu autopārvadājumiem, "ADR Dekrēts") — 21. pants. Valsts tiesību akta saturs: Tādu bīstamu vielu pārvadājumi, ko atļauts pārvadāt sabiedriskajos transportlīdzekļos kā rokas bagāžu: piemēro tikai tos noteikumus, kas attiecas uz saiņu iepakošanu, marķēšanu un etiķetēm un kas noteikti 4.1., 5.2. un 3.4. punktā. Piezīmes: Rokas bagāžā atļautas tikai tādas bīstamas preces, kas paredzētas personīgai vai profesionālai pašu lietošanai. Pārnēsājamas gāzes tvertnes atļautas pacientiem ar elpošanas traucējumiem daudzumā, kas vajadzīgs vienam braucienam. RO-SQ 6.4 Objekts: Bīstamu materiālu pašu pārvadājumi nelielos daudzumos (18). Atsauce uz direktīvas pielikumu: 5.4.1. Direktīvas pielikuma saturs: Pienākums līdzi vest pārvadājuma dokumentu. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamo kravu autopārvadājumiem, "ADR Dekrēts") — 23.2. pants. Valsts tiesību akta saturs: Uz bīstamu materiālu pašu pārvadājumiem nelielos daudzumos, kas nepārsniedz 1.1.3.6. punktā noteiktos ierobežojumus, neattiecas pienākums līdzi vest 5.4.1. punktā paredzēto pārvadājuma dokumentu. APVIENOTĀ KARALISTE RO-SQ 15.1 Objekts: Dažu tādu radioaktīvu priekšmetu pārvadājumi, kuri rada mazu apdraudējumu, piemēram, pulksteņu, dūmu detektoru, kabatas kompasu pārvadājumi (E1). Atsauce uz direktīvas pielikumu: Lielākā daļa ADR prasību. Direktīvas pielikuma saturs: Prasības par 7. klases materiālu pārvadājumiem. Atsauce uz valsts tiesību aktu: Radioactive Material (Road Transport) (Great Britain) Regulations 1996, Reg. 3(2)(f), (g) and (h). (1996. gada Noteikumi par radioaktīvo materiālu autopārvadājumiem Lielbritānijā, 3. noteikuma 2. punkta f), g) un h) apakšpunkts). Valsts tiesību akta saturs: Dažu tādu komercražojumu pilnīgs atbrīvojums no valsts tiesību aktu noteikumiem, kuros ir ierobežots daudzums radioaktīva materiāla. Piezīmes: Šis izņēmums ir īstermiņa pasākums, kas vairs nebūs vajadzīgs, kad līdzīgi Starptautiskās atomenerģijas aģentūras (IAEA) noteikumu grozījumi būs iestrādāti ADR. RO-SQ 15.2 Objekts: Atbrīvojums no prasības pēc pārvadājuma dokumenta dažiem 1.1.3.6. punktā definēto bīstamo kravu daudzumiem (E2). Atsauce uz direktīvas pielikumu: 1.1.3.6.2 un 1.1.3.6.3. Direktīvas pielikuma saturs: Atbrīvojumi no dažām prasībām par dažiem daudzumiem transporta vienībā. Atsauce uz valsts tiesību aktu: Carriage of Dangerous Goods by Road Regulations 1996, Reg. 3 and Reg. 13 and Schedule 2(8). (1996. gada Bīstamo kravu autopārvadājumu noteikumi, 3. un 13. noteikums un 2. grafika 8. punkts). Valsts tiesību akta saturs: Pārvadājuma dokuments nav vajadzīgs ierobežotiem daudzumiem, izņemot gadījumus, kad tie ietilpst lielākā kravā. Piezīmes: Šis atbrīvojums ir piemērots iekšzemes pārvadājumiem, kur pārvadājuma dokuments ne vienmēr ir piemērots attiecībā uz vietējo piegādi. RO-SQ 15.3 Objekts: Tādu neliela izmēra metāla cilindru pārvadājumi no uzpildes vietas uz pacelšanās/nolaišanās vietu izmantošanai karsta gaisa balonos (E3). Atsauce uz direktīvas pielikumu: 6.2. Direktīvas pielikuma saturs: Gāzes tvertņu konstrukcijas un testēšanas prasības. Atsauce uz valsts tiesību aktu: Tiks norādīta turpmākajos noteikumos. Valsts tiesību akta saturs: Skatīt iepriekš. Piezīmes: Gāzes cilindri, ko izmanto karsta gaisa baloniem, tiek konstruēti tā, lai tie būtu cik iespējams viegli, un tas traucē ievērot parastās prasības gāzes cilindriem. Parasti ūdens tilpums balonu cilindros ir 70 litru, un lielākajos tas nepārsniedz 90 litru. Vienā reizē ar transportlīdzekli nepārvadā vairāk kā piecus cilindrus. RO-SQ 15.4 Objekts: Atbrīvojums no prasības par ugunsdzēšanas aprīkojumu transportlīdzekļiem, kas pārvadā materiālus ar zemu radioaktivitāti (E4). Atsauce uz direktīvas pielikumu: 8.1.4. Direktīvas pielikuma saturs: Prasība, lai transportlīdzekļiem būtu ugunsdzēšanas ierīces. Atsauce uz valsts tiesību aktu: Radioactive Material (Road Transport) (Great Britain) 1996, Reg. 34(4) and (5) (1996. gada Noteikumi par radioaktīvo materiālu autopārvadājumiem Lielbritānijā, 34. noteikuma 4. un 5. punkts). Valsts tiesību akta saturs: 34. noteikuma 4. punkts atceļ prasību, lai transportlīdzekļiem būtu ugunsdzēšamie aparāti, attiecībā uz tikai tādu iepakojumu pārvadājumiem, uz kuriem attiecas izņēmums (ANO 2908, 2909, 2910 un 2911). 34. noteikuma 5. punkts ierobežo prasību attiecībā uz ļoti neliela daudzuma iepakojumu pārvadājumiem. Piezīmes: Praksē ugunsdzēšanas aprīkojumu nav svarīgi vest līdzi, veicot pārvadājumus, uz kuriem attiecas ANO 2908, 2909, 2910, ANO 2911 un kurus bieži veic mazi transportlīdzekļi. RO-SQ 15.5 Objekts: Preču piegāde iekšējos iepakojumos mazumtirgotājiem vai lietotājiem ierobežotos daudzumos (izņemot 1. un 7. klases preces) no vietējās piegādes noliktavām mazumtirgotājiem vai lietotājiem un no mazumtirgotājiem — tiešajiem lietotājiem (N1). Atsauce uz direktīvas pielikumu: 3.4. un 6.1. Direktīvas pielikuma saturs: Iepakojumu konstrukcijas un testēšanas prasības. Atsauce uz valsts tiesību aktu: Carriage of Dangerous Goods (Classification, Packaging & Labelling) and Use of Transportable Pressure Receptacles Regulations 1996, Regs 6(1), 6(3) and 8(5) and Schedule 3 (1996. gada Noteikumi par bīstamo kravu pārvadājumiem (klasifikācija, iepakošana un marķēšana) un pārvadājamām spiedientvertnēm, 6. noteikuma 1. punkts, 6. noteikuma 3. punkts un 8. noteikuma 5. punkts, un 3. grafiks). Valsts tiesību akta saturs: Uz iepakojumiem nav jābūt RID/ADR vai ANO zīmei, tiem nav jābūt arī nekā citādi marķētiem, ja tajos ir preces ierobežotos daudzumos, kā noteikts 3. grafikā. Piezīmes: ARD prasības nav piemērotas pārvadājumu pēdējam posmam no piegādes noliktavas pie mazumtirgotāja vai lietotāja vai no mazumtirgotāja tiešajam lietotājam. Šā izņēmuma mērķis ir pieļaut, ka saskaņā ar 3.4. punktu ierobežotos daudzumos piegādei mazumtirdzniecībai iepakotu preču iekšējās tvertnes bez ārējā iepakojuma var pārvadāt vietējās piegādes brauciena pēdējā posmā. RO-SQ 15.6 Objekts: Tādu nomināli tukšu pastāvīgi uzstādītu tvertņu pārvietošana, ko nav paredzēts izmantot pārvadājumiem (N2). Atsauce uz direktīvas pielikumu: 5. un 7. līdz 9. daļa (94/55/EK). Direktīvas pielikuma saturs: Prasības par nosūtīšanas procedūrām, pārvadāšanu, darbību veikšanu un transportlīdzekļiem. Atsauce uz valsts tiesību aktu: Tiks norādīta turpmākajos noteikumos. Valsts tiesību akta saturs: Skatīt iepriekš. Piezīmes: Šādu pastāvīgi uzstādītu tvertņu pārvietošana nav bīstamu kravu pārvadājums parastā nozīmē, un ADR noteikumus nevar praktiski piemērot. Tā kā tvertnes ir "nomināli tukšas", bīstamās kravas daudzums, kas tajās faktiski atrodas, saskaņā ar definīciju ir ārkārtīgi mazs. RO-SQ 15.7 Objekts: Atļaut 1.1.3.6.3. punkta tabulā norādītās 1. klases 1. un 2. kategorijas precēm atšķirīgus "maksimālos kopējos daudzumus vienā transporta vienībā" (N10). Atsauce uz direktīvas pielikumu: 1.1.3.6.3. un 1.1.3.6.4. Direktīvas pielikuma saturs: Atbrīvojumi, kas saistīti ar daudzumiem, ko pārvadā viena transporta vienība. Atsauce uz valsts tiesību aktu: Carriage of Explosives by Road Regulations 1996, Reg. 13 and Schedule 5; Reg. 14 and Schedule 4 (1996. gada Noteikumi par sprāgstvielu autopārvadājumiem, 13. noteikums un 5. grafiks; 14. noteikums un 4. grafiks). Valsts tiesību akta saturs: Iekļauti noteikumi par atbrīvojumiem ierobežotu daudzumu un jaukta sastāva sprāgstvielu kravām. Piezīmes: Atļaut dažādus daudzuma ierobežojumus 1. klases precēm, proti, "50" 1. kategorijai un "50" 2. kategorijai. Jaukta sastāva kravu aprēķināšanai reizināšanas koeficients 2. transporta kategorijai ir "20" un 3. transporta kategorijai — "2". Iepriekš izņēmums bija paredzēts 6. panta 10. punktā. RO-SQ 15.8 Objekts: Tādu sprāgstošu priekšmetu maksimālā tīrā svara palielinājums, kas pieļaujami EX/II transportlīdzekļos (N13). Atsauce uz direktīvas pielikumu: 7.5.5.2. Direktīvas pielikuma saturs: Pārvadāto sprāgstvielu un sprāgstošu priekšmetu daudzuma ierobežojumi. Atsauce uz valsts tiesību aktu: Carriage of Explosives by Road Regulations 1996, Reg. 13, Schedule 3 (1996. gada Noteikumi par sprāgstvielu autopārvadājumiem, 13. noteikums, 3. grafiks). Valsts tiesību akta saturs: Pārvadāto sprāgstvielu un sprāgstošu priekšmetu daudzuma ierobežojumi. Piezīmes: Apvienotās Karalistes tiesību aktos II tipa transportlīdzekļiem 1.1.C, 1.1.D, 1.1.E un 1.1.J savietojamības grupā atļautais maksimālais tīrais svars ir 5000 kg. Daudzi 1.1.C, 1.1.D, 1.1.E un 1.1.J klases priekšmeti, ko pārvadā Eiropā, ir lieli, un to garums pārsniedz 2,5 metrus. Galvenokārt tie ir sprāgstoši priekšmeti militārām vajadzībām. EX/III transportlīdzekļu konstrukcijas ierobežojumu dēļ (noteikts, ka tiem jābūt slēgtiem transportlīdzekļiem) šādus priekšmetus ir ļoti grūti iekraut un izkraut. Lai brauciena sākumā un beigās veiktu iekraušanu un izkraušanu, dažiem priekšmetiem vajadzīgas specializētas iekraušanas un izkraušanas ierīces. Praksē šādas ierīces tiek lietotas reti. Apvienotajā Karalistē ekspluatācijā ir maz EX/III transportlīdzekļu, un nozarei rastos lielas grūtības, ja noteiktu, ka papildus jāuzbūvē specializētie EX/III transportlīdzekļi šāda veida sprāgstvielu pārvadājumiem. Apvienotajā Karalistē sprāgstvielas militārām vajadzībām galvenokārt pārvadā komercpārvadātāji, un tādējādi tie nespētu izmantot atvieglojumus, kas izriet no pamatdirektīvā noteiktā atbrīvojuma attiecībā uz militārajiem transportlīdzekļiem. Lai pārvarētu šo problēmu, Apvienotajā Karalistē vienmēr ir bijis atļauts pārvadāt līdz 5000 kg šādu priekšmetu ar EX/II transportlīdzekļiem. Pašreizējais ierobežojums ne vienmēr ir pietiekams, jo priekšmetā var būt vairāk nekā 1000 kg sprāgstvielas. Kopš 1950. gada notikuši tikai divi negadījumi (abi 50. gados), kad uzsprāga sprāgstvielas, kuru svars pārsniedza 5000 kg. Negadījumus izraisīja riepu aizdegšanās, un pārkarsušās izplūdes sistēmas dēļ aizdegās kravas pārsegs. Ugunsgrēks būtu varējis izcelties arī tad, ja krava būtu bijusi mazāka. Šajos negadījumos nebija ne bojāgājušo, ne ievainoto. Empīriska pieredze pierāda, ka pareizi iepakoti sprāgstoši priekšmeti nevarētu sprāgt, piemēram, transportlīdzekļu sadursmes dēļ. Pierādījumi no militārajiem ziņojumiem un no datiem izmēģinājumu datiem par raķešu triecientestiem rāda — lai kapsulas uzsprāgtu, trieciena ātrumam jāpārsniedz ātrums, ko rada 12 metru kritiena tests. Pašlaik spēkā esošais drošības standarts netiktu ietekmēts. RO-SQ 15.9 Objekts: Atbrīvojums no uzraudzības prasībām dažu 1. klases preču maziem daudzumiem (N12). Atsauce uz direktīvas pielikumu: 8.4. un 8.5. S1(6). Direktīvas pielikuma saturs: Uzraudzības prasības transportlīdzekļiem, kas pārvadā dažus bīstamo kravu daudzumus. Atsauce uz valsts tiesību aktu: Carriage of Dangerous Goods by Road Regulations 1996, Reg. 24 (1996. gada Noteikumi par bīstamo kravu autopārvadājumiem, 24. noteikums). Valsts tiesību akta saturs: Paredz iekārtu drošu novietošanu un uzraudzību, bet nenosaka, ka konkrētas 1. klases kravas jāuzrauga vienmēr, kad tas noteikts ADR 8.5. nodaļā S1(6). Piezīmes: ADR uzraudzības prasības ne vienmēr ir īstenojamas valsts līmenī. RO-SQ 15.10 Objekts: Ierobežojumu mazināšana attiecībā uz jaukta sastāva sprāgstvielu kravu pārvadājumiem un sprāgstvielu pārvadājumiem kopā ar citām bīstamām kravām vagonos, transportlīdzekļos un konteineros (N4/5/6) Atsauce uz direktīvas pielikumu: 7.5.2.1. un 7.5.2.2. Direktīvas pielikuma saturs: Ierobežojumi dažu veidu jaukta sastāva kravām. Atsauce uz valsts tiesību aktu: Carriage of Dangerous Goods by Road Regulations 1996, Reg. 18 (1996. gada Noteikumi par bīstamo kravu autopārvadājumiem, 18. noteikums). Valsts tiesību akta saturs: Valsts tiesību akti ir mazāk ierobežojoši attiecībā uz jaukta sastāva sprāgstvielu kravām, ja šādus kravu pārvadājumus var veikt bez riska. Piezīmes: Apvienotā Karaliste vēlas atļaut dažas izmaiņas noteikumos par sprāgstvielu pārvadājumiem kopā ar citām sprāgstvielām un sprāgstvielu pārvadājumiem kopā ar citām bīstamām kravām. Visās novirzēs būs noteikts ierobežots vienas vai vairāku kravas sastāvdaļu daudzums, un tās atļaus tikai tad, ja "veikti visi praktiski iespējamie pasākumi, lai novērstu to, ka sprāgstvielas nonāk saskarē ar jebkādām šādām precēm vai citādi tās apdraud, vai pašas tiek apdraudētas". Noviržu piemēri, kuras Apvienotā Karaliste vēlētos atļaut: 1. sprāgstvielas, kurām piešķirts ANO klasifikācijas numuri — 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 vai 0361 -, drīkst pārvadāt vienā transportlīdzeklī ar bīstamām kravām, kurām piešķirts ANO klasifikācijas numurs 1942. Pārvadāšanai atļauto ANO 1942 daudzumu ierobežo, uzskatot to par 1.1.D sprāgstvielu; 2. sprāgstvielas, kurām piešķirti ANO klasifikācijas numuri — 0191, 0197, 0312, 0336, 0403, 0431 vai 0453 -, drīkst pārvadāt vienā transportlīdzeklī ar 2. transporta kategorijas bīstamām kravām vai 3. transporta kategorijas bīstamām kravām, vai jebkādu šo kravu kombināciju (izņemot uzliesmojošas gāzes, infekciozas vielas un toksiskas vielas), ja kopējā 2. transporta kategorijas bīstamo kravu kopējā masa vai tilpums nepārsniedz 500 kg vai litrus un šādu sprāgstvielu kopējais tīrais svars nepārsniedz 500 kg; 3. sprāgstvielas, kas ietilpst 1.4.G kategorijā, drīkst pārvadāt vienā transportlīdzeklī ar 2. transporta kategorijas uzliesmojošiem šķidrumiem un uzliesmojošām gāzēm vai 3. transporta kategorijas neuzliesmojošām, netoksiskām gāzēm, vai jebkādu šo vielu kombināciju, ja, saskaitot kopā, bīstamo kravu masa vai tilpums nepārsniedz 200 kg vai litrus un sprāgstvielu kopējā tīrā masa nepārsniedz 20 kg; 4. sprāgstošus priekšmetus, kuriem piešķirti ANO klasifikācijas numuri — 0106, 0107 vai 0257 —, drīkst pārvadāt kopā ar D, E vai F savietojamības grupas sprāgstošiem priekšmetiem, kuru sastāvdaļas tie ir. Kopējais sprāgstvielu daudzums ar ANO numuriem — 0106, 0107 vai 0257 — nepārsniedz 20 kg. RO-SQ 15.11 Objekts: Alternatīva pielikt oranžas plāksnes maziem radioaktīvu materiālu sūtījumiem mazos transportlīdzekļos. Atsauce uz direktīvas pielikumu: 5.3.2. Direktīvas pielikuma saturs: Prasība pielikt oranžas plāksnes pie maziem transportlīdzekļiem, kas pārvadā radioaktīvus materiālus. Atsauce uz valsts tiesību aktu: The Radioactive Material (Road Transport) Regulations 2002 Reg. 5(4)(d) (2002. gada Noteikumi par radioaktīvu materiālu autopārvadājumiem, 5. noteikuma 4. punkta d) apakšpunkts). Valsts tiesību akta saturs: Atļauj visus izņēmumus, kas apstiprināti saskaņā ar šo procedūru. Pieprasīts izņēmums, ka: 1. Transportlīdzekļi vai nu: a) jāapzīmē saskaņā ar piemērojamajiem ADR 5.3.2. punkta noteikumiem; vai b) attiecībā uz transportlīdzekļiem, kas sver mazāk nekā 3500 kg un kas pārvadā mazāk nekā desmit iepakojumus, kuros ir materiāli, kas nav skaldmateriāli, vai kuros ir skaldmateriāli, izņemot radioaktīvus materiālus, un ja šo iepakojumu transporta indeksu summa nepārsniedz 3, tiem var alternatīvi pielikt paziņojumu, kas atbilst nākamā 2. punkta prasībām. 2. Iepriekšējā 1. punkta vajadzībām paziņojums, ko pieliek pie transportlīdzekļa, kamēr tas pārvadā radioaktīvus materiālus, atbilst šādām prasībām: a) tā laukums nav mazāks par 12 kvadrātcentimetriem. Visas rakstu zīmes ir melnā krāsā, treknrakstā un skaidri salasāmas. Visas rakstu zīmes ir arī vai nu štancētas, vai uzspiestas. Lielie burti vārdā "RADIOACTIVE" ir vismaz 12 mm augsti, un visi pārējie lielie burti ir vismaz 5 mm augsti; b) tas ir ugunsdrošs tādā mērā, lai vārdi paziņojumā paliktu salasāmi pēc degšanas transportlīdzeklī; c) tas transportlīdzeklī ir droši pielikts tādā stāvoklī, ka vadītājs to var skaidri redzēt, bet ka tas neaizsedz viņam skatu uz ceļu, un to izliek tikai tad, kad transportlīdzeklis pārvadā radioaktīvu materiālu; d) tā forma ir tāda, pār kādu panākta vienošanās, un uz tā ir norādīt vārds, adrese un telefona numurs, kas lietojams avārijas situācijā. Piezīmes: Izņēmums pieprasīts ierobežotiem mazu daudzumu radioaktīvo materiālu pārvadājumiem, galvenokārt tādiem radioaktīvo materiālu pacienta reizes devu pārvadājumiem no vienām vietējām slimnīcas telpām uz citām, kuriem izmanto mazus transportlīdzekļus iespēja pielikt pat mazu oranžu plāksnīti ir ierobežota. Pieredze rāda, ka šādiem maziem transportlīdzekļiem pielikt oranžu plāksni ir problemātiski un to ir grūti noturēt vietā pat parastos braukšanas apstākļos. Transportlīdzekļus marķē ar plāksnēm, kas norāda saturu, saskaņā ar ADR 5.3.1.5.2. punktu (un parasti ar 5.3.1.7.4. punktu), skaidri norādot bīstamību. Turklāt skaidri redzamā vietā pieliek ugunsdrošu paziņojumu, kurā ir attiecīgā informācija par avārijas situācijām. Praksē būs pieejams vairāk drošības informācijas nekā paredzēts ADR 5.3.2. punktā. -------------------------------------------------- II PIELIKUMS IZŅĒMUMI DALĪBVALSTĪM ATTIECĪBĀ UZ VIETĒJIEM PĀRVADĀJUMIEM TIKAI TO TERITORIJĀ BEĻĢIJA RO-LT 1.1 Objekts: Pārvadājumi ražošanas vietu tiešā tuvumā, tostarp pārvadājumi pa koplietošanas ceļiem. Atsauce uz direktīvas pielikumu: A un B pielikums. Direktīvas pielikuma saturs: A un B pielikums. Atsauces uz valsts tiesību aktu: 2-89., 4-97., 2-2000. izņēmums. Valsts tiesību akta saturs: Izņēmumi attiecas uz dokumentāciju, iepakojumu etiķetēm un marķējumu un vadītāja apliecību. Piezīmes: Bīstamās kravas pārvadā no vienas telpas uz citu. 2-89. izņēmums: valsts automaģistrāles šķērsošana (iepakotas ķīmiskās vielas). 4-97. izņēmums: 2 km attālums (čuguna lietņi 600 °C temperatūrā). 2-2000. izņēmums: apmēram 500 m attālums (IBC, PG II, III, 3., 5.1., 6.1., 8. un 9. klase). RO-LT 1.2 Objekts: Tādu glabāšanas tvertņu pārvadājumi, ko nav paredzēts izmantot pārvadājumiem. Atsauce uz direktīvas pielikumu: 1.1.3.2.(f). Atsauce uz valsts tiesību aktu: 6-82., 2-85. izņēmums. Valsts tiesību akta saturs: Atļauts pārvadāt nomināli tukšas glabāšanas tvertnes, lai tās varētu iztīrīt/salabot. Piezīmes: Izņēmumu reģistrējusi Eiropas Komisija ar 7. numuru (saskaņā ar 6. panta 10. punktu). RO-LT 1.3 Objekts: Vadītāju apmācība. ANO 1202, 1203 un 1223 vietējie pārvadājumi iepakojumos un tvertnēs (Beļģijā, 75 km rādiusā ap oficiālās adreses vietu). Atsauce uz direktīvas pielikumu: 8.2. Direktīvas pielikuma saturs: Stingrāk noteikta uzbūve. Uzbūve: 1. mācību iepakojumi, 2. mācību tvertne, 3. īpaša apmācība Cl 1, 4. īpaša apmācība Cl 7. Piezīmes: Ierosināts veikt sākotnējo apmācību, pēc kā ir eksāmens, kurā pārbauda tikai ANO 1202, 1203 un 1223 pārvadājumus iepakojumos un tvertnēs 75 km rādiusā ap oficiālās adreses vietu; apmācības ilgumam jāatbilst ADR prasībām; pēc pieciem gadiem vadītājs piedalās pilnveides apmācībā un kārto eksāmenu. Apliecībā norāda "ANO 1202, 1203 un 1223 iekšzemes pārvadājumi atbilstīgi Direktīvas 94/55/EK 6. panta 9. punktam"). RO-LT 1.4 Objekts: Bīstamo kravu pārvadājumi tvertnēs, lai tos iznīcinātu sadedzinot. Atsauce uz direktīvas pielikumu: 3.2. Atsauce uz valsts tiesību aktu: 01-2002. izņēmums. Valsts tiesību akta saturs: Pieļaujot izņēmumu no tabulas 3.2. nodaļā, ar īpašiem nosacījumiem atļauts lietot cisternu ar tvertnes kodu L4BH cisternas L4DH vietā, lai pārvadātu ANO 3130, šķidrumus, kas reaģē ar ūdeni, toksiskas vielas, III, ja nav norādīts citādi, ar konkrētiem nosacījumiem. Piezīmes: Šo izņēmumu drīkst izmantot tikai attiecībā uz bīstamu atkritumu pārvadājumiem mazā attālumā. DĀNIJA RO-LT 2.1 Objekts: ANO 1202, 1203, 1223 un 2. klase — bez pārvadājuma dokumenta. Atsauce uz direktīvas pielikumu: 5.4.1. Direktīvas pielikuma saturs: Vajadzīgs pārvadājuma dokuments. Atsauce uz valsts tiesību aktu: Bekendtgørelse nr. 729 af 15/08/2001 om vejtransport af farligt gods. Valsts tiesību akta saturs: Piegādes vajadzībām pārvadājot 3. klases, ANO 1202, 1203 un 1223 minerāleļļas produktus un 2. klases gāzes (kravas, ko piegādā vienam vai vairākiem saņēmējiem, un savācot atpakaļ nosūtāmās kravas līdzīgās situācijās), pārvadājuma dokuments nav vajadzīgs, ja rakstiskos norādījumos papildus ADR noteiktajai informācijai ir informācija par ANO numuru, nosaukumu un klasi. Piezīmes: Iemesls, kāpēc vajadzīgs tāds valsts līmeņa izņēmums, kā minēts iepriekš, ir elektronisko iekārtu attīstība, kuras dēļ, piem., naftas uzņēmumiem ir iespējams pastāvīgi lietot elektroniskās iekārtas, lai transportlīdzekļiem pārraidītu informāciju par klientiem. Brauciena sākumā visa šī informācija nav zināma, un to nosūta transportlīdzeklim brauciena laikā, pirms brauciena nav iespējams noformēt pārvadājuma dokumentus. Šādi pārvadājumi notiek ierobežotās teritorijās. Pašlaik saskaņā ar 6. panta 10. punktu uz Dāniju attiecas izņēmums no līdzīga noteikuma. VĀCIJA RO-LT 3.1 Objekts: Atbrīvojums no dažām norādēm pārvadājuma dokumentā (n2). Atsauce uz direktīvas pielikumu: 5.4.1.1.1. Direktīvas pielikuma saturs: Pārvadājuma dokumenta saturs. Atsauce uz valsts tiesību aktu: GGAV — Gefahrgut-Ausnahmeverordnung vom 23. Juni 1993, zuletzt geändert durch die Verordnung vom 23. Juni 1999 (BGBl. I 1999 S. 1435), Ausnahme Nr. 55 (Noteikumi par atbrīvojumu no noteikumiem par bīstamo kravu pārvadājumiem, 55. atbrīvojums). Valsts tiesību akta saturs: Visām klasēm, izņemot 1. (izņemot 1.4.S), 5.2., un 7. klasi, pārvadājuma dokumentā nav vajadzīga norāde: a) attiecībā uz vietējo piegādi — par kravas saņēmēju (izņemot gadījumus, kad krava ir pilna un kad brauc pa zināmu maršrutu); b) ja nepiemēro 1.1.3.6. punktu un ja transportlīdzeklis atbilst visiem A un B pielikuma noteikumiem — par iepakojumu apjomu un veidiem; c) tukšām, neiztīrītām tvertnēm pietiekams ir pārvadājuma dokuments par pēdējo kravu. Piezīmes: Piemērot visus noteikumus nebūs iespējams attiecīgajam satiksmes veidam. Izņēmumu reģistrējusi Eiropas Komisija ar 22. numuru (saskaņā ar 6. panta 10. punktu). GRIEĶIJA RO-LT 4.1 Objekts: Izņēmums no drošības prasībām pastāvīgi uzstādītām tvertnēm (cisternauto), kas reģistrētas pirms 2001. gada 31. decembra, attiecībā uz dažu kategoriju mazu daudzumu bīstamo kravu vietējiem pārvadājumiem. Atsauce uz direktīvas pielikumu: 1.6.3.6, 6.8.2.4.2., 6.8.2.4.3., 6.8.2.4.4., 6.8.2.4.5., 6.8.2.1.17.-6.8.2.1.22., 6.8.2.1.28., 6.8.2.2., 6.8.2.2.1., 6.8.2.2.2. Direktīvas pielikuma saturs: Pastāvīgi uzstādītu tvertņu (cisternauto) konstrukcijas, aprīkojuma, tipa apstiprinājuma, inspekciju un testu prasības un pastāvīgi uzstādītu tvertņu (cisternauto) marķējuma prasības, demontējamas tvertnes un cisternas, un maināmas tvertņu virsbūves, kuru korpuss izgatavots no metālu materiāliem, elektromobiļi un daudzelementu gāzes konteineri. Atsauce uz valsts tiesību aktu: Τεχνικές Προδιαγραφές κατασκευής, εξοπλισµού και ελέγχων των δεξαµενών µεταφοράς συγκεκριµένων κατηγοριών επικινδύνων εµπορευµάτων για σταθερές δεξαµενές (οχήµατα-δεξαµενές), αποσυναρµολογούµενες δεξαµενές που βρίσκονται σε κυκλοφορία. (Prasības par dažu kategoriju bīstamām kravām paredzētu pastāvīgi uzstādītu tvertņu (cisternauto) konstrukciju, aprīkojumu, inspekcijām un testiem un dažu kategoriju bīstamām kravām paredzētām apritē esošām demontējamām tvertnēm). Valsts tiesību akta saturs: Pārejas noteikums. Pastāvīgi uzstādītas tvertnes (cisternauto), demontējamas tvertnes un cisternas, kas pirmoreiz reģistrētas mūsu valstī no 1985. gada 1. janvāra līdz 2001. gada 31. decembrim, var lietot līdz 2010. gada 31. decembrim. Šis pārejas noteikums attiecas uz transportlīdzekļiem, ar ko veic šādu bīstamu materiālu pārvadājumus: ANO 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262, 3257. Paredzēts, ka transportlīdzekļi, kas reģistrēti iepriekšminētajā laikā, šādi pārvadā mazus daudzumus vai veic vietējos pārvadājumus. Šis pārejas laiks ir spēkā attiecībā uz cisternauto, kas attiecīgi pielāgoti saskaņā ar: 1. šādiem ADR punktiem, kas attiecas uz inspekcijām un testiem: 6.8.2.4.2., 6.8.2.4.3., 6.8.2.4.4., 6.8.2.4.5. (1999. gada ADR: 211.151., 211.152., 211.153., 211.154.); 2. minimālais korpusa biezums tvertnēm, kam korpusa nodalījuma ietilpība ir līdz 3500 litriem, ir 3 mm un tvertnēm, kuru nodalījumu ietilpība ir līdz 6000 litriem, — vismaz 4 mm lietā tērauda neatkarīgi no nodalījumu tipa un biezuma; 3. ja izmantots alumīnijs vai cits metāls, tvertnēm jāatbilst biezuma prasībām un citām tehniskajām specifikācijām, kas izriet no rasējumiem, kurus apstiprinājusi tās valsts vietējā iestāde, kurā transportlīdzeklis reģistrēts iepriekš. Ja rasējumu nav, tvertnēm jāatbilst 6.8.2.1.17. (211.127.) punkta prasībām. 4. Tvertnēm jāatbilst punktiem ar papildu numuru — 211.128., 6.8.2.1.28. (211.129.), 6.8.2.2. punktam, 6.8.2.2.1. un 6.8.2.2.2. (211.130., 211.131.) punktam. Izsakoties precīzāk, cisternauto, kuru masa ir mazāka nekā 4 tonnas un kurus izmanto vienīgi gāzeļļas (ANO 1202) vietējiem pārvadājumiem, un kuri pirmo reizi reģistrēti pirms 2002. gada 31. decembra, un kuru korpusa biezums ir mazāks nekā 3 mm, atļauts lietot tikai tad, ja tie pārveidoti saskaņā ar 211 127.(5)b4. (6.8.2.1.20.) papildu numuru. RO-LT 4.2 Objekts: Izņēmums no bāzes transportlīdzekļu konstrukcijas prasībām attiecībā uz transportlīdzekļiem, kas paredzēti bīstamo kravu vietējiem pārvadājumiem un kas pirmoreiz reģistrēti pirms 2001. gada 31. decembra. Atsauce uz direktīvas pielikumu: 2001. gada ADR: 9.2., 9.2.3.2., 9.2.3.3. Atsauce uz direktīvas pielikumu: Bāzes transportlīdzekļu konstrukcijas prasības. Atsauce uz valsts tiesību aktu: Τεχνικές Προδιαγραφές ήδη κυκλοφορούντων οχηµάτων που διενεργούν εθνικές µεταφορές ορισµένων κατηγοριών επικινδύνων εµπορευµάτων. (Tehniskās prasības transportlīdzekļiem, kas jau ir ekspluatācijā un kas paredzēti dažu kategoriju bīstamo kravu vietējiem pārvadājumiem.) Valsts tiesību akta saturs: Izņēmums attiecas uz transportlīdzekļiem, kas paredzēti bīstamo kravu (ANO kategorijas 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 un 3257) vietējiem pārvadājumiem un kas pirmoreiz reģistrēti pirms 2001. gada 31. decembra. Iepriekšminētajiem transportlīdzekļiem jāatbilst Direktīvas 94/55/EK B pielikuma 9. nodaļai (9.2.1. līdz 9.2.6. punktam) ar šādām atkāpēm. Atbilstība 9.2.3.2. punkta prasībām katrā ziņā vajadzīga tikai tad, ja transportlīdzekļa ražotājs to aprīkojis ar pretbloķēšanas bremžu sistēmu un ja transportlīdzeklim ir 9.2.3.3.1. punktā definētā nepārtrauktā bremzēšanas sistēma, bet atbilstība 9.2.3.3.2. un 9.2.3.3.3. punktam nav obligāta. Elektrību tahogrāfam piegādā caur drošības barjeru, kas savienota tieši ar akumulatoru (papildu numurs — 220 514), un elektroiekārta mehānismam, ar ko paredzēts pacelt asi, uzstādīta tajā vietā, kur to sākotnēji uzstādījis transportlīdzekļa ražotājs, un tai jābūt aizsargātai ar attiecīgu noslēgtu apvalku (papildu numurs — 220 517). Konkrētiem cisternauto, kuru maksimālā masa ir mazāka nekā 4 tonnas un ar kuriem paredzēts veikt kurināmās dīzeļdegvielas vietējos pārvadājumus (ANO 1202), jāatbilst 9.2.2.3, 9.2.2.6, 9.2.4.3 un 9.2.4.5. punkta prasībām, bet ne obligāti pārējo punktu prasībām. Piezīmes: Salīdzinot ar jau reģistrēto transportlīdzekļu kopējo skaitu, iepriekšminēto transportlīdzekļu ir maz, turklāt tie paredzēti tikai vietējiem pārvadājumiem. Pieprasītā izņēmuma veida, konkrēto transportlīdzekļu mazais skaits un pārvadāto preču veids nerada ceļu satiksmes drošības problēmas. FRANCIJA RO-LT 6.1 Objekts: Jūras pārvadājuma dokumentu izmantošana par pārvadājuma dokumentiem īsam braucieniem pēc kuģa izkraušanas. Atsauce uz direktīvas pielikumu: 5.4.1. Direktīvas pielikuma saturs: Informācija, kas jāiekļauj dokumentos, ko izmanto par bīstamo preču pārvadājuma dokumentiem. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamu preču autopārvadājumiem, "ADR Dekrēts") — 23. panta 4. punkts. Valsts tiesību akta saturs: Jūras pārvadājuma dokumentu izmanto par pārvadājuma dokumentu 15 km rādiusā. RO-LT 6.2 Objekts: Tādu priekšmetu pārvadājumi, kas ietilpst 1. klasē, kopā ar citu klašu bīstamajiem materiāliem (91). Atsauce uz direktīvas pielikumu: 7.5.2.1. Direktīvas pielikuma saturs: Aizliegums vienā kravā pārvadāt saiņus, kuros kopā ir materiāli ar atšķirīga apdraudējuma marķējumu. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamu preču autopārvadājumiem, "ADR Dekrēts") — 26. pants. Valsts tiesību akta saturs: Iespēja Francijas teritorijā kopā pārvadāt vienkāršus detonatorus vai to komplektus un preces, kas nav klasificējamas 1. klasē, ievērojot dažus nosacījumus, attālumos, kas nepārsniedz 200 km. RO-LT 6.3 Objekts: Pastāvīgi uzstādītu sašķidrinātas naftas gāzes glabāšanas tvertņu pārvadājumi (18). Atsauce uz direktīvas pielikumu: A un B pielikums. Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamu preču autopārvadājumiem, "ADR Dekrēts") — 30. pants. Valsts tiesību akta saturs: Uz pastāvīgi uzstādītu sašķidrinātas naftas gāzes glabāšanas tvertņu pārvadājumiem attiecas īpaši noteikumi. Tie atļauti tikai mazos attālumos. RO-LT 6.4 Objekts: Īpaši nosacījumi, kas attiecas uz vadītāju apmācību un to transportlīdzekļu apstiprinājumu, ko izmanto pārvadājumiem lauksaimniecības vajadzībām (īsos attālumos). Atsauce uz direktīvas pielikumu: A un B pielikums — Tvertņu aprīkojums un vadītāju apmācība. Direktīvas pielikuma saturs: 6.8.3.2. (Tvertņu aprīkojums). 8.2.1. un 8.2.2. (Vadītāju apmācība). Atsauce uz valsts tiesību aktu: Arrêté du 1er juin 2001 relatif au transport de marchandises dangereuses par route (2001. gada 1. jūnija Dekrēts par bīstamu preču autopārvadājumiem, "ADR Dekrēts") — 29.2. pants — D4. pielikums. Valsts tiesību akta saturs: Īpaši noteikumi par transportlīdzekļu apstiprinājumu. Īpaša vadītāju apmācība. NĪDERLANDE RO-LT 10.1 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 1.1.3.6., 3.3., 4.1.4., 4.1.6., 4.1.8., 4.1.10., 5.2.2., 5.4.0., 5.4.1., 5.4.3., 7.5.4., 7.5.7. punkts, 8.1.2.1. punkta a) un b) apakšpunkts, 8.1.5. punkta c) apakšpunkts, 8.3.6. punkts. Direktīvas pielikuma saturs: 1.1.3.6. Izņēmumi, kas saistīti ar vienas transporta vienības pārvadātajiem daudzumiem. 3.3. Īpašām vielām vai objektiem piemērojami īpaši noteikumi. 4.1.4. Iepakošanas instrukciju saraksts. 4.1.6. Īpašas iepakošanas prasības 2. klases precēm. 4.1.8. Īpašas iepakošanas prasības infekciozām vielām. 4.1.10. Īpašas prasības kopiepakojumiem. 5.2.2. Transporta iepakojumu marķēšana. 5.4.0. Visām preces, uz kuru pārvadājumiem attiecas ADR, vajadzīgs šajā nodaļā attiecīgi noteiktais dokuments, ja vien saskaņā ar 1.1.3.1. līdz 1.1.3.5. punktu nav piešķirts izņēmums. 5.4.1. Tranzīta dokuments bīstamajām kravām kopā ar attiecīgu informāciju. 5.4.3. Rakstiskas instrukcijas. 7.5.4. Drošības pasākumi attiecībā uz pārtikas produktiem, citiem patēriņa priekšmetiem un dzīvnieku barību. 7.5.7. Pārkraušana un nostiprināšana. 8.1.2.1. Papildus tiesību aktos noteiktajai dokumentācijai transporta vienībā ir šādi dokumenti: a) tranzīta dokumenti, kas minēti 5.4.1. punktā un kas attiecas uz pārvadātajām bīstamajām kravām un, attiecīgā gadījumā, 5.4.2. punktā paredzētā apliecība par konteinera piekraušanu; b) rakstiskas instrukcijas, kas noteiktas 5.4.3. punktā un kas attiecas uz visām pārvadātajām bīstamajām kravām. 8.1.5. Katrai transporta vienībai, kas ved bīstamās kravas, vajadzīgs c) aprīkojums, kas nodrošina iespēju veikt papildu un īpašos pasākumus, kuri norādīti 5.4.3. punktā minētajās rakstiskajās instrukcijās. 8.3.6. Kravu iekraujot un izkraujot, motoru neizslēdz. Atsauce uz valsts tiesību aktu: Artikel 3 van de Regeling vervoer huishoudelijk gevaarlijk afval 2002. Valsts tiesību akta saturs: 3. pants Šādi ADR punkti netiek piemēroti: a) 1.1.3.6; b) 3.3; c) 4.1.4; 4.1.6; 4.1.8; 4.1.10; d) 5.2.2; 5.4.0; 5.4.1; 5.4.3; e) 7.5.4; 7.5.7; f) 8.1.2.1. punkta a) un b) apakšpunkts; 8.1.5. punkta c) apakšpunkts; 8.3.6. Piezīmes: Sistēma veidota tā, lai privātpersonas varētu nodot "nelielus ķīmisko atkritumu daudzumus" vienā vietā. Tas attiecas, piemēram, uz tādiem vielu atlikumiem kā krāsas atkritumi. Bīstamību samazina līdz minimumam, izvēloties transportlīdzekli, kas, inter alia, nodrošina īpašus transporta elementus un cilvēkiem skaidri redzamas norādes "Nesmēķēt!". Ņemot vērā ierobežotos piedāvātos daudzumus un to, ka iepakojums paredzēts īpašiem mērķiem, ar šo pantu atļauj izņēmumus no vairākiem ADR punktiem. Papildu normas iekļauj jebkurā minēto noteikumu daļā. RO-LT 10.2 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 1.1.3.6. Direktīvas pielikuma saturs: Izņēmumi, kas saistīti ar vienas transporta vienības pārvadātajiem daudzumiem. Atsauce uz valsts tiesību aktu: Artikel 10, onderdeel a, en 16, onderdeel b, van de Regeling vervoer huishoudelijk gevaarlijk afval 2002. Valsts tiesību akta saturs: 10. a) punkts. Transportlīdzeklī ir gan kravas pavadītāja arodprasmes apliecība, gan 16. panta 1. punkta b) apakšpunktā minētā norāde. 10. panta b) punkts. Transportlīdzekļa kravas pavadītājam ir bīstamo atkritumu pārvadājumiem vajadzīgās kvalifikācijas apliecinājums, ko izdevusi vadītāju apliecību izdevēja iestāde (CCV). Piezīmes: Tā kā bīstamo sadzīves atkritumu klāsts ir ļoti plašs, pārvadātājam ir vajadzīga arodprasmes apliecība neatkarīgi no atkritumu mazajiem daudzumiem. Papildus tiek prasīts, lai pārvadātājam būtu bīstamo atkritumu pārvadājumiem vajadzīgās kvalifikācijas apliecinājums. Viens no iemesliem ir tāds, ka jāpanāk, lai pārvadātājs neiepakotu kopā, piemēram, skābes un bāzes un lai viņš zinātu, kā pareizi rīkoties, ja notiktu negadījums. RO-LT 10.3 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 1.1.3.6. Direktīvas pielikuma saturs: Izņēmumi, kas saistīti ar vienas transporta vienības pārvadātajiem daudzumiem. Atsauce uz valsts tiesību aktu: Artikel 10(b) van de Regeling vervoer huishoudelijk gevaarlijk afval 2002. Valsts tiesību akta saturs: 10. panta b) punkts. Transportlīdzeklī ir b) rakstiskas instrukcijas un informācija, kas apkopota saskaņā ar tā akta pielikumu, ar ko izveido sistēmu. Piezīmes: Tā kā sistēma nepieļauj izņēmumus no ADR sistēmas 1.1.3.6. punkta, arī pārvadājot mazus daudzumus, transportlīdzeklī jābūt rakstiskām instrukcijām. To uzskata par vajadzīgu nodoto bīstamo atkritumu plašā klāsta dēļ un tādēļ, ka tie, kas nodod atkritumus, t. i., privātpersonas, nezina, cik liels var būt apdraudējums. RO-LT 10.4 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 6 van de Regeling vervoer huishoudelijk gevaarlijke afval 2002. Valsts tiesību akta saturs: 6. pants. 1. Bīstamie sadzīves atkritumi jānodod tikai hermētiski noslēgtā iepakojumā, kas ir piemērots konkrētajai vielai, un a) objektiem, kas ietilpst 6.2. kategorijā — iepakojumā, kas nodrošina to, ka, atkritumus nododot, nevar savainoties; b) bīstamajiem rūpnieciskas izcelsmes sadzīves atkritumiem — kaste, kuras tilpums nepārsniedz 60 litru un kurā atkritumos esošās vielas tiek sadalītas atbilstīgi to bīstamības kategorijai (kga-box). 2. Iepakojuma ārpusē nav bīstamo sadzīves atkritumu. 3. Uz iepakojuma norādīts vielas nosaukums. 4. Katrā savākšanas reizē pieņem tikai vienu 1. punkta b) apakšpunktā definēto kasti. Piezīmes: Šis pants izriet no 3. panta, kurā noteikts, ka konkrēti ADR punkti netiek piemēroti. Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Tas ir saistīts ar attiecīgo bīstamo vielu ierobežotajiem daudzumiem. Tā vietā minētajā pantā ir noteikti vairākas normas, tostarp prasība par to, ka bīstamās vielas jāpiegādā slēgtos konteineros tā, lai nenotiktu noplūde no iepakojuma. RO-LT 10.5 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 7, tweede lid, van de Regeling vervoer huishoudelijk gevaarlijk afval 2002. Valsts tiesību akta saturs: 7. panta 2. punkts. Transportlīdzekļiem ir kravas nodalījums, kas no vadītāja nodalījuma atdalīts ar cietu, biezu sienu vai, alternatīvā gadījumā, kravas nodalījums nav transportlīdzekļa sastāvdaļa. Piezīmes: Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Tas ir saistīts ar attiecīgo bīstamo vielu ierobežotajiem daudzumiem. Tādējādi minētajā pantā ir papildu prasības, kuru mērķis ir nepieļaut toksisku dūmu iekļuvu vadītāja nodalījumā. RO-LT 10.6 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 8, eerste lid, van de Regeling vervoer huishoudelijk gevaarlijk afval 2002. Valsts tiesību akta saturs: 8. panta 1. punkts. Slēgta transportlīdzekļa kravas nodalījuma augšā ir gaisa nosūcējs, kas nepārtraukti darbojas, un zem tā ir atvērumi. Piezīmes: Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Tas ir saistīts ar attiecīgo bīstamo vielu ierobežotajiem daudzumiem. Tādējādi minētajā pantā ir papildu prasības, kuru mērķis ir nepieļaut toksisku dūmu sakrāšanos kravas nodalījumā. RO-LT 10.7 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 9, eerste, tweede en derde lid, van de Regeling vervoer huishoudelijk gevaarlijk afval 2002. Valsts tiesību akta saturs: 9. pants. 1. Transportlīdzeklis ir aprīkots ar vienībām, kas pārvadājuma laikā: a) nevar nejauši pārvietoties; un b) ir noslēgtas ar vāku un nevar nejauši atvērties. 2. Minētā panta 1. punkta b) apakšpunkts nav piemērojams, ja transportlīdzeklis veic atkritumu savākšanas braucienu vai ja šā brauciena laikā tas ir apstājies. 3. Lai bīstamos sadzīves atkritumus varētu sašķirot un novietot dažādās vienībās, transportlīdzeklī jāatstāj pietiekami daudz brīvas vietas. Piezīmes: Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Tas ir saistīts ar attiecīgo bīstamo vielu ierobežotajiem daudzumiem. Minētā panta mērķis ir sniegt vienādu garantiju visā iepakojumu novietošanai paredzēto vienību izmantošanas laikā, tādējādi nodrošinot pienācīgu katras bīstamo atkritumu kategorijas uzglabāšanas paņēmienu. RO-LT 10.8 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 14 van de Regeling vervoer huishoudelijk gevaarlijke afval 2002. Valsts tiesību akta saturs: 14. pants. 1. Bīstamos sadzīves atkritumus izņēmuma kārtā pārvadā tvertnēs. 2. Katras klases vielām un objektiem lieto atsevišķu tvertni. 3. Attiecībā uz 8. klases vielām un objektiem lieto atsevišķas tvertnes skābēm, bāzēm un baterijām. 4. Aerosola baloniņus var salikt aiztaisāmās kartona kastēs, ja vien šīs kastes pārvadā saskaņā ar 9. panta 1. punktu. 5. Ja tiek savākti 2. klases ugunsdzēšamie aparāti, tos var salikt tajās pašās tvertnēs, kurās liek aerosola baloniņus, ko neiepako kartona kastēs. 6. Atkāpjoties no 9. panta 1. punkta, lai pārvadātu baterijas, nav vajadzīgs vāks, ja vien tās neieliek tvertnē tā, ka visi to atvērumi būtu ciet un novietoti uz augšu. Piezīmes: Šis pants izriet no 3. panta, kurā noteikts, ka konkrēti ADR punkti netiek piemēroti. Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Minētajā pantā noteiktas prasības tvertnēm, kurās bīstamie sadzīves atkritumi tiek īslaicīgi glabāti. RO-LT 10.9 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 6.1. Direktīvas pielikuma saturs: Noteikumi par iepakojumu konstrukciju un testēšanu. Atsauce uz valsts tiesību aktu: Artikel 15 van de Regeling vervoer huishoudelijk gevaarlijke afval 2002. Valsts tiesību akta saturs: 15. pants. 1. Aerosola baloniņu pārvadājumiem paredzētās tvertnes vai kastes skaidri jāmarķē šādi: a) 2. klases aerosoli, ko savāc kartona kastēs — ar vārdu "SPUITBUSSEN" (aerosolu baloniņi); b) 2. klases ugunsdzēšamie aparāti un aerosola baloniņi — 2.2. marķējums; c) 3. klases ugunsdzēšamie aparāti un aerosola baloniņi — 3. marķējums; d) 4.1. klases krāsu atkritumiem — 4.1. marķējums; e) 6.1. klases kaitīgajām vielām — 6.1. marķējums; f) 6.2. klases objektiem — 6.2. marķējums; g) 8. klases kodīgas vielas un objekti — 8. marķējums; un papildus tam — 1) sārmainām vielām — vārds "BASEN" (bāzes), 2) skābām vielām — vārds "ZUREN" (skābes), 3) baterijām — vārds "ACCU'S" (baterijas). 2. Vieni un tie paši marķējumi un teksti transportlīdzeklī ir redzami uz noslēdzamajiem nodalījumiem, kuros tvertnes var novietot. Piezīmes: Šis pants izriet no 3. panta, kurā noteikts, ka konkrēti ADR punkti netiek piemēroti. Saskaņā ar šo sistēmu nav vajadzīgi ADR 6.1. punktā paredzētie apstiprinātie iepakojumi. Minētajā pantā noteiktas to tvertņu identifikācijas prasības, kurās bīstamie sadzīves atkritumi tiek īslaicīgi glabāti. RO-LT 10.10 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 7.5.4. Direktīvas pielikuma saturs: Drošības pasākumi attiecībā uz pārtikas produktiem, citiem patēriņa priekšmetiem un dzīvnieku barību. Atsauce uz valsts tiesību aktu: Artikel 13 van de Regeling vervoer huishoudelijk gevaarlijk afval 2002. Valsts tiesību akta saturs: 13. pants. 1. Pārvadāt pārtiku un dzīvnieku barību kopā ar bīstamajiem sadzīves atkritumiem ir aizliegts. 2. Savākšanas laikā transportlīdzeklim jābūt stāvošam. 3. Kad transportlīdzeklis savākšanas laikā vai nu stāv, vai brauc, jāieslēdz dzeltenās bākugunis. 4. Ja atkritumus savāc noteiktā vietā, kas tam paredzēta, motors jāizslēdz un, atkāpjoties no 3. punkta, bākugunis var būt izslēgtas. Piezīmes: ADR 7.5.4. punkta aizliegums šeit tiek paplašināts, jo, ņemot vērā attiecīgo vielu plašo klāstu, praktiski vienmēr klāt ir 6.1. klases vielas. RO-LT 10.11 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 7.5.9. Direktīvas pielikuma saturs: Smēķēšanas aizliegums. Atsauce uz valsts tiesību aktu: Artikel 9, vierde lid, van de Regeling vervoer huishoudelijk gevaarlijk afval 2002. Valsts tiesību akta saturs: 9. pants. 4. Norādēm "Nesmēķēt!" jābūt skaidri redzamām uz transportlīdzekļa sāniem un aizmugures. Piezīmes: Tā kā sistēma attiecas uz gadījumiem, kad bīstamas vielas nodod privātpersonas, 9. panta 4. punkts nosaka, ka norādei "Nesmēķēt!" jābūt skaidri redzamai. RO-LT 10.12 Objekts: 2002. gada noteikumi par bīstamo sadzīves atkritumu pārvadājumiem. Atsauce uz direktīvas pielikumu: 8.1.5. Direktīvas pielikuma saturs: Dažādu veidu aprīkojums. Katrai transporta vienībai, kas ved bīstamās preces, vajadzīgs: a) katram transportlīdzeklim — vismaz viens stāvbalsts, kura lielums atbilst transportlīdzekļa svaram un riteņu diametram; b) aprīkojums, kas nodrošina iespēju veikt 5.4.3. punktā minētajās drošības instrukcijās norādītos parastos pasākumus, konkrēti: - divi atsevišķi vertikāli brīdinājuma signāli (piem., atstarojoši konusi, atstarojošas trijstūrveida avārijas zīmes vai dzelteni mirgojoši lukturi, kas ir neatkarīgi no transportlīdzekļa elektroinstalācijas), - labas kvalitātes aizsargjaka vai aizsargtērps (piem., atbilstīgi Eiropas standartā EN 471 aprakstītajiem) katram apkalpes loceklim, - kabatas lukturītis (sk. arī 8.3.4.) katram apkalpes loceklim, - elpošanas sistēmas aizsargierīce, kas atbilst papildprasībai S7 (sk. 8.5. nodaļu), ja šis papildnoteikums piemērojams saskaņā ar 3.2. nodaļas A tabulas 19. sleju); c) aprīkojums, kas nodrošina iespēju veikt papildu un īpašos pasākumus, kuri norādīti 5.4.3. punktā minētajās rakstiskajās instrukcijās. Atsauce uz valsts tiesību aktu: Artikel 11 van de Regeling vervoer huishoudelijk gevaarlijk afval 2002. Valsts tiesību akta saturs: 11. pants. Transportlīdzeklī katram apkalpes loceklim pieejams ir aizsargaprīkojuma komplekts, kurā ir šādas sastāvdaļas: a) pilnībā nosedzošas aizsargbrilles; b) aizsargājoša maska elpošanai; c) skābjizturīgs kombinezons vai priekšauts; d) sintētiskās gumijas cimdi; e) skābjizturīgi zābaki vai aizsargkurpes; un f) pudele ar destilētu ūdeni acu skalošanai. Piezīmes: Nodoto bīstamo vielu plašā klāsta dēļ tiek noteiktas papildu prasības par obligāto aizsargaprīkojumu papildus ADR 8.1.5. punktā noteiktajām. ZVIEDRIJA RO-LT 14.1 Objekts: Bīstamo atkritumu pārvadājumi uz bīstamo atkritumu apglabāšanas iekārtām. Atsauce uz direktīvas pielikumu: 2., 5.2. un 6.1. daļa. Direktīvas pielikuma saturs: Klasifikācija, marķējums un etiķetes, un iepakojuma konstrukcijas un testēšanas prasības. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Tiesību aktā ietverti vienkāršoti klasifikācijas kritēriji, mazāk ierobežojošas iepakojuma konstrukcijas un testēšanas prasības, un grozītas prasības etiķetēm un marķējumam. Bīstamos atkritumus klasificē nevis saskaņā ar ADR, bet iekļauj dažādās atkritumu grupās. Katrā atkritumu grupā ietilpst vielas, kuras saskaņā ar ADR var iepakot kopā (jaukta tipa iepakošana). Katrs iepakojums jāmarķē ar attiecīgu atkritumu grupas kodu, nevis ar ANO numuru. Piezīmes: Šos noteikumus var izmantot tikai bīstamu atkritumu pārvadājumiem no publiskām atkritumu pārstrādes objektiem uz bīstamo atkritumu apglabāšanas iekārtām. RO-LT 14.2 Objekts: Kravas nosūtītāja nosaukums un adrese pārvadājuma dokumentā. Atsauce uz direktīvas pielikumu: 5.4.1.1. Direktīvas pielikuma saturs: Vispārīgā informācija, kas jāiekļauj pārvadājuma dokumentā. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Valsts tiesību akts nosaka, ka kravas nosūtītāja vārds un adrese nav jānorāda, ja saistībā ar piegādes sistēmu tiek vesti atpakaļ tukši, neiztīrīti iepakojumi. Piezīmes: Tukšos, neiztīrītos iepakojumos, ko ved atpakaļ, parasti ir mazi bīstamo preču daudzumi. Šo atkāpi nozarē galvenokārt lieto, vedot atpakaļ tukšas, neiztīrītas gāzes tvertnes apmaiņā pret pilnām. RO-LT 14.3 Objekts: Bīstamu kravu pārvadājumi ražošanas vietas(-u) tiešā tuvumā, tostarp pārvadājumi pa koplietošanas ceļiem no vienas ražošanas vietas daļas uz citu. Atsauce uz direktīvas pielikumu: A un B pielikums. Direktīvas pielikuma saturs: Prasības bīstamo kravu pārvadājumiem pa koplietošanas ceļiem. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Pārvadājumi ražošanas vietas(-u) tiešā tuvumā, tostarp pārvadājumi pa koplietošanas ceļiem no vienas ražošanas vietas daļas uz citu. Izņēmums attiecas uz iepakojumu etiķetēm un marķējumu, pārvadājuma dokumentiem, vadītāja apliecību un apstiprinājuma sertifikātu saskaņā ar 9. daļu. Piezīmes: Vairākos gadījumos bīstamās kravas pārved uz telpām, kas atrodas koplietošanas ceļa otrā pusē. Šāda veida pārvadājumi nav bīstamu kravu pārvadājumi pa privātu ceļu, un tādēļ to nevar saistīt ar attiecīgajām prasībām. Salīdzināt arī ar Direktīvas 96/49/EK 6. panta 14. punktu. RO-LT 14.4 Objekts: Varasiestāžu aizturēto bīstamo kravu pārvadājumi. Atsauce uz direktīvas pielikumu: A un B pielikums. Direktīvas pielikuma saturs: Prasības bīstamo kravu autopārvadājumiem. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Atkāpes no noteikumiem var pieļaut, ja to pamatā ir iemesli, kas saistīti ar darba aizsardzību, izkraušanas riskiem, pierādījumu sniegšanu utt. Atkāpes no noteikumiem pieļauj tikai tad, ja normālos pārvadāšanas apstākļos tiek nodrošināts pietiekams drošības līmenis. Piezīmes: Šos izņēmumus var piemērot tikai iestādes, kas aizturējušas bīstamās kravas. Šī atkāpe attiecas uz vietējiem pārvadājumiem. Tie var būt policijas aizturēto kravu pārvadājumi, piem., sprāgstvielu vai zagta īpašuma pārvadājumi. Problēma, kas saistīta ar šā veida kravām, ir tāda, ka tās ir ļoti grūti klasificēt. Turklāt kravas bieži vien nav atbilstīgi ADR iepakotas, marķētas vai tām nav etiķetes, kas atbilstu ADR. Katru gadu policija veic vairākus simtus šādu pārvadājumu. Kontrabandas alkohols jāpārved no vietas, kur tas aizturēts, uz pierādījumu glabāšanas telpām un pēc tam uz iznīcināšanas vietu, pēdējie divi var būt diezgan tālu viens no otra. Pieļautās atkāpes: a) katram iepakojumam nav vajadzīga etiķete, un b) nav jāizmanto apstiprināti iepakojumi. Tomēr uz katra paliktņa, uz kura ir šādi iepakojumi, jābūt pareizam marķējumam. Jāizpilda visas pārējās prasības. Katru gadu notiek apmēram 20 šādu pārvadājumu. RO-LT 14.5 Objekts: Bīstamu kravu pārvadājumi ostās un to tiešā tuvumā. Atsauce uz direktīvas pielikumu: 8.1.2., 8.1.5., 9.1.2. Direktīvas pielikuma saturs: Transporta vienībai vajadzīgie dokumenti; katra transporta vienība, kas pārvadā bīstamās kravas, jāaprīko ar īpašu aprīkojumu; transportlīdzekļu apstiprinājums. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Transporta vienībā nav jābūt dokumentiem (izņemot vadītāja apliecību). Transporta vienība nav jāaprīko ar 8.1.5. punktā norādīto aprīkojumu. Traktoriem nav vajadzīga apstiprinājuma apliecība. Piezīmes: Salīdzināt ar Direktīvas 96/49/EK 6. panta 14. punktu. RO-LT 14.6 Objekts: Apliecība par inspektoru ADR mācībām. Atsauce uz direktīvas pielikumu: 8.2.1. Direktīvas pielikuma saturs: Transportlīdzekļu vadītājiem jābūt apmeklējušiem mācības. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Inspektori, kas veic transportlīdzekļa gada tehnisko apskati nav jāapmeklē 8.2. punktā minētās mācības, tiem nav vajadzīga arī ADR mācību apliecība. Piezīmes: Dažos gadījumos, kad transportlīdzekļiem veic tehnisko apskati, tajos var iekraut bīstamas vielas, piem., neiztīrītas, tukšas tvertnes. Prasības, kas ietvertas 1.3. un 8.2.3. punktā, joprojām turpina piemērot. RO-LT 14.7 Objekts: ANO 1202, 1203 un 1223 vietējā piegāde ar cisternauto. Atsauce uz direktīvas pielikumu: 5.4.1.1.6., 5.4.1.4.1. Direktīvas pielikuma saturs: Tukšām, neiztīrītām tvertnēm un cisternām apraksts atbilst 5.4.1.1.6. punktam. Citos dokumentos var ierakstīt vairāku kravas nosūtītāju nosaukumu un adresi. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Tukšām, neiztīrītām tvertnēm vai cisternām aprakstam pārvadājuma dokumentā nav jāatbilst 5.4.1.1.6. punktam, ja iekraušanas plānā ierakstītais vielas daudzums ir "0". Transportlīdzeklī esošajos dokumentos nav jābūt kravas nosūtītāju nosaukumam un adresei. RO-LT 14.8 Objekts: Tādu tukšu, neiztīrītu glabāšanas tvertņu pārvadājumi, ko nav paredzēts izmantot pārvadājumiem. Atsauce uz direktīvas pielikumu: 5.4.1.1.1., 6.8., 8.2.2.8.1. Direktīvas pielikuma saturs: Pārvadājuma dokumenti, konstrukcijas, testēšanas u. c. prasības tvertnēm un vadītāja apliecība. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Vielas ANO 1202, 1203, 1223 un 1965 var pārvadāt glabāšanas tvertnēs, kas nav paredzētas pārvadājumiem. Tvertnēm jābūt iztukšotām. Transporta vienībai jābūt marķētai tāpat kā cisternauto, kas pārvadā attiecīgo vielu. Vadītāja apliecībai jāatbilst 8.2.2.7.1. punktam. Piezīmes: Izņēmumu piemēro gadījumos, kad glabāšanas tvertnes jāpārvadā, lai tām veiktu, piemēram, remontu vai apkopi. Šā izņēmuma pamatā ir vajadzība nepieļaut tādu apdraudējumu un ietekmi uz vidi, kas saistīti ar tukšu tvertņu tīrīšanu pirms pārvadājuma. Šis izņēmums attiecas uz maziem daudzumiem. Bieži tie ir vietējie pārvadājumi, bet retos gadījumos šādi pārvadājumi var notikt vairāk nekā 300 km attālumā mazapdzīvotajā Zviedrijas ziemeļu daļā. Pārvadājumu nosacījumi. Aprīkojums, kas piemontēts glabāšanas tvertnei, nedrīkst būt pielikts tā, ka pārvadājuma laikā to varētu sabojāt. Transportlīdzeklī jābūt dokumentiem, kas apliecina, ka glabāšanas tvertne ir apstiprināta attiecīgās vielas glabāšanai. Saitēm un stiprinājumiem, ko izmanto, lai nostiprinātu glabāšanas tvertni pie transportlīdzekļa jāspēj noturēt tvertne, kas sver divreiz vairāk nekā tvertne, kas tiek pārvadāta. Kopā ar šādām tvertnēm vienā transportlīdzeklī nevar pārvadāt uzliesmojošas vielas. RO-LT 14.9 Objekts: Vietējie pārvadājumi, kas saistīti ar vietām, ko notiek lauksaimnieciska darbība vai būvniecība. Atsauce uz direktīvas pielikumu: 5.4., 6.8. un 9.1.2. Direktīvas pielikuma saturs: Pārvadājuma dokumenti; tvertņu konstrukcija; apstiprinājuma sertifikāts. Atsauce uz valsts tiesību aktu: Särskilda bestämmelser om vissa inrikes transporter av farligt gods på väg och i terräng. Valsts tiesību akta saturs: Vietējiem pārvadājumiem, kas saistīti ar vietām, ko notiek lauksaimnieciska darbība vai būvniecība, nav jāatbilst dažiem noteikumiem: - nav vajadzīga bīstamo kravu deklarācija, - tās vecākas tvertnes/konteinerus, kuru uzbūve neatbilst 6.8. nodaļai, bet atbilst vecākiem valsts tiesību aktiem, un kuri ir piestiprināti pie strādnieku vagoniņiem, joprojām var lietot, - vecākas tvertnes, kas neatbilst 6.7. vai 6.8. punkta prasībām un ko paredzēts izmantot vielu ANO 1268, 1999, 3256 un 3257 pārvadājumiem, un kam ir ceļa virsmas pārklājuma veidošanas iekārta vai tādas nav, joprojām var izmantot vietējiem pārvadājumiem un tiešā tuvumā vietām, kur notiek ceļa darbi, - nav vajadzīgi apstiprinājuma sertifikāti strādnieku vagoniņiem un cisternauto, kam ir ceļa virsmas pārklājuma veidošanas iekārta vai tādas nav. Piezīmes: Strādnieku vagoniņš ir sava veida dzīvojamā piekabe strādniekiem, tajā ir strādnieku istaba, un tam ir piestiprināta neapstiprināta tvertne/konteiners dīzeļdegvielai, ko izmanto mežsaimniecības traktoru darbināšanai. APVIENOTĀ KARALISTE RO-LT 15.1 Objekts: Koplietošanas ceļu šķērsošana ar transportlīdzekļiem, kas pārvadā bīstamas kravas (N8). Atsauce uz direktīvas pielikumu: A un B pielikums. Direktīvas pielikuma saturs: Prasības bīstamo kravu pārvadājumiem pa koplietošanas ceļiem. Atsauce uz valsts tiesību aktu: Carriage of Dangerous Goods by Road Regulations 1996, Reg. 3 Schedule 2(3)(b) (1996. gada Bīstamo kravu autopārvadājumu noteikumi, 3. noteikums, 2. grafika 3. punkta b) apakšpunkts); Carriage of Explosives by Road Regulations 1996, Reg. 3(3)(b) (1996. gada Sprāgstvielu autopārvadājumu noteikumi, 3. noteikuma 3. punkta b) apakšpunkts). Valsts tiesību akta saturs: Noteikumi par bīstamajām kravām netiek piemēroti pārvadājumiem no vienas privātas telpas uz citu, ko šķir ceļš. Piezīmes: Šāda situācija, bez šaubām, var rasties, ja kravas pārved no vienām privātām telpām uz citām, kas katras atrodas savā ceļa pusē. Tas nav bīstamo kravu pārvadājums pa koplietošanas ceļu termina parastā nozīmē, un šādā gadījumā nav jāpiemēro noteikumi par bīstamajām kravām. RO-LT 15.2 Objekts: Izņēmums no aizlieguma vadītājam vai vadītāja palīgam atvērt bīstamo kravu iepakojumus, ja tie notiek vietējā piegādes ķēdē no vietējās piegādes noliktavas mazumtirgotājam vai tiešajam lietotājam un no mazumtirgotāja — tiešajam lietotājam (izņemot 7. klasi) (N11). Atsauce uz direktīvas pielikumu: 8.3.3. Direktīvas pielikuma saturs: Aizliegums vadītājam vai vadītāja palīgam atvērt bīstamo kravu iepakojumus. Atsauce uz valsts tiesību aktu: Carriage of Dangerous Goods by Road Regulations 1996, Reg. 12(3) (1996. gada Bīstamo kravu autopārvadājumu noteikumi, 12. noteikuma 3. punkts). Valsts tiesību akta saturs: Aizliegumu atvērt iepakojumus tiek mīkstināts ar noteikumu: "Ja vien par transportlīdzekli atbildīgais uzņēmējs nav to atļāvis". Piezīmes: Uztverot pielikumā ietverto aizliegumu burtiski, var rasties nopietnas problēmas mazumtirdzniecībā. --------------------------------------------------